《闰九月燕子矶登高用寒字》
明代·吴兆

闰月萧萧万木残，危矶袅袅压江湍。
却登高处萸重佩，尚有余江菊再看。
浦口云深帆影暮，石头风急雁声寒。
松亭萝磴闲行遍，正近斜阳莫倚阑。

作者简介：徽州府休宁人，字非熊。初喜为传奇曲。万历中游南京，与郑应尼作《白练裙》杂剧，讥嘲马湘兰。己而悔之，致力于诗，与曹学佺等结社，游武夷、匡庐、九华诸山，辑《金陵社集诗》。后出游广东，客死新会。